**ԱՐՁԱՆԱԳՐՈՒԹՅՈՒՆ**

**1997 թվականի հունվարի 17-ի՝ Բջջային շարժական կապի համակարգերի զարգացման և օգտագործման բնագավառում համագործակցության մասին համաձայնագրում**

**փոփոխությունների կատարման**

1997 թվականի հունվարի 17-ի՝ Բջջային շարժական կապի համակարգերի զարգացման և օգտագործման բնագավառում համագործակցության մասին համաձայնագրի մասնակից պետությունների կառավարությունները, այսուհետ՝ Կողմեր,

հաշվի առնելով բջջային շարժական կապի տեխնիկական հնարավորությունների մշտական աճը,

ձգտելով բջջային շարժական կապի ծառայությունների մատուցմանն առնչվող արդյունավետ միջոցների մշակմանը՝

համաձայնեցին ներքոհիշյալի մասին.

**Հոդված 1**

1997 թվականի հունվարի 17-ի Բջջային շարժական կապի համակարգերի զարգացման և օգտագործման բնագավառում համագործակցության մասին համաձայնագրում (այսուհետ՝ Համաձայնագիր) կատարել հետևյալ փոփոխությունները.

1. Հոդված 1-ում պարբերություն 2-ը շարադրել հետևյալ խմբագրությամբ.

բջջային շարժական կապի համակարգը (շարժական ռադիոհեռախոսակապ) տեխնիկական միջոցների ամբողջականությունն է (փոխանցիչ և ռադիոսարաքավորում, միացման գծեր, շինություններ), որոնց միջոցով համակարգերի բաժանորդներին մատուցվում է անխափան հեռախոսակապ (քաղաքային, միջքաղաքային, միջազգային) միմյանց միջև և ընդհանուր օգտագործման ցանցի բաժանորդների հետ, այդ թվում՝ ռադիոկապի ժամանակակից թվային չափանիշերի օգտագործմամբ,

1. Հոդված 2-ը լրացնել նոր պարբերությամբ՝ հետևյալ խմբագրությամբ.

բջջային շարժական կապի համակարգերի օգտագործման հնարավորությունների լայնացման վերաբերյալ առաջարկությունների, ինչպես նաև կապի օպերատորների ձեռնարկատիրական գործունեության ազատության սահմանափակման կանխման պահանջները,

1. Հոդված 3-ում.

7-րդ պարբերությունում համաձայնեցված է բառը փոխարինել անհրաժեշտության դեպքում բառերով,

ավելացնել նոր պարբերություններով՝ հետևյալ խմբագրությամբ.

աջակցել բջջային շարժական կապի համակարգերի օգտագործմամբ մատուցվող անդրսահմանային ծառայությունների զարգացմանը, ինչպես նաև բաժանորդների համար ծառայությունների հասանելիության դյուրացմանը և կապի օպերատորների համար ծառայությունների մատուցման գործունեության կանոնակարգմանը,

աջակցել մերձսահմանային կայանների ազդանշանի հզորության կարգավորման միջոցների մշակմանը և ընդունմանը, համակարգված հաճախականային յուրացումների չափանիշերի համապատասխա­նեցմանը,

1. Հոդված 5-ը շարադրել հետևյալ խմբագրությամբ.

Տնտեսվարող սուբյեկտների գործունեությունը դրանց միջև միջպետական ուղղություններով բջջային շարժական կապի համակարգերի փոխգործակցության մասին պայմանագրերի կնքման դեպքում կարգավորվում է սույն Համաձայնագրի մասնակից պետությունների ազգային օրենսդրությամբ,

1. Հոդված 6-ը շարադրել հետևյալ խմբագրությամբ.

Կողմերը բջջային շարժական կապի համակարգերի զարգացման և օգտագործման ոլորտում իրականացնում են ազգային նորմատիվ իրավական ակտերի ներդաշնակեցմանն ուղղված միջոցառումներ, որոնք կենտրոնացված են սույն Համաձայնագրի մասնակից պետությունների տարածքներում կապի տվյալ տեսակի ծառայությունների, և շարժական ռադիոհեռախոսակապի համակարգերի օգտագործմամբ ծառայությունների այլ տեսակների անխափան մատուցման վրա:

Կողմերը համատեղ միջոցներ են ձեռնարկում՝ շարժական կապի ցանցերով չարտոնված, անորակ հոսքի (այդ թվում՝«SimBox» համարների միջոցով) փոխանցումը կանխելու նպատակով, որը չի համապատասխանում միջազգային չափանիշերին, և բերում է անվտանգության ու ֆինանսական կորուստների հետ կապված խնդիրների, ինչպես նաև հոսքի փոխադարձ փոխանակման նպատակով երկու կողմերի շարժական կապի օպերատորների ուղիղ ձայնային ալիքների օգտագործման նպատակով:

**Հոդված 2**

Սույն Արձանագրությունն ուժի մեջ է մտնում այն ստորագրած Կողմերի` ներպետական ընթացակարգերը կատարելու մասին երրորդ ծանուցումը ավանդապահին ի պահ հանձնելու օրվանից:

Անհրաժեշտ ներպետական ընթացակարգերն ավելի ուշ կատարած Կողմերի համար Արձանագրությունն ուժի մեջ է մտնում համապատասխան փաստաթղթերը ավանդապահին հանձնելու օրվանից:

Կատարված է քաղաքում թ. ռուսերեն լեզվով մեկ բնօրինակով: Բնօրինակը պահվում է Անկախ Պետությունների Համագործակցության Գործադիր կոմիտեում, որը սույն Արձանագրությունը ստորագրած յուրաքանչյուր պետության կուղարկի վերջինիս վավերացրած պատճեն:

Ադրբեջանի Հանրապետության Ռուսաստանի Դաշնության

Կառավարության անունից Կառավարության անունից

Հայաստանի Հանրապետության Տաջիկստանի Հանրապետության

Կառավարության անունից Կառավարության անունից

Բելառուսի Հանրապետության Թուրքմենստանի

Կառավարության անունից Կառավարության անունից

Ղազախստանի Հանրապետության Ուզբեկստանի Հանրապետության

Կառավարության անունից Կառավարության անունից

Ղրղզստանի Հանրապետության Ուկրաինայի

Կառավարության անունից Կառավարության անունից

Մոլդովայի Հանրապետության

Կառավարության անունից